Správa zo zahraničnej pracovnej cesty 

1. Účastník zahraničnej pracovnej cesty:	
Meno, priezvisko, titul: Viera Ringlerová, RNDr., PhD.
Pozícia: vedúca oddelenia HVM/ výskumno-vývojový zamestnanec pre štatistické analýzy a hodnotenie výsledkov meraní
Oddelenie/Odbor: hodnotenia výsledkov meraní/národných meraní
Organizácia: Národný ústav certifikovaných meraní vzdelávania, Žehrianska 9, Bratislava 
Znalosť jazykov: anglický

2. Zahraničná pracovná cesta (ZPC):
Štát, mesto: Česká republika, Litomyšl
Vykonaná v dňoch: 22. – 24. 10. 2015
Názov prijímajúcej organizácie: (v prípade konferencie nevypĺňať)
Účel cesty: konferencia učiteľov matematiky „Jak učit matematice žáky ve věku 10 – 16 let“ 
Spôsob financovania: z rozpočtu NÚCEM 

3. Rámcový program pobytu:
22. 10. 2015 – cesta Bratislava – Litomyšl (7.30 – 12.00 hod.), hranicu sme prekročili cca o 9.00 hod., registrácia, plenárne prednášky
23. 10. 2015 – dielne a prezentácie
24. 10. 2015 – plenárne prednášky, cesta Litomyšl – Bratislava (12.30 – 16.50, rýchlik meškal asi 30 minút), hranicu sme prekročili cca o 15.30 hod.

4. Stručný priebeh rokovaní:
Konferenciu usporiadala Společnost učitelů matematiky JČMF v spolupráci s VOPŠ a SPgŠ Litomyšl. Konferencia bola zameraná na kritické miesta vo vyučovaní matematiky.
22. 10. 2015
Program konferencie sa začal o 13.30 hod. a trval do 17.30 hod. Plenárne prednášky týkajúce sa súčasných problémov matematického vzdelávania a nových prístupov k vyučovaniu matematiky predniesli Vondrová Naďa: Kritické místa matematiky základní školy očima učitelů a v řeľeních žáku, Smetáčková Irena: Co vstupuje do úspěšného řešení matematických úloh? Problematické miesta matematiky boli zisťované sekundárnymi analýzami medzinárodných výskumov, dotazníkmi pre učiteľov a rozhovormi so žiakmi. Zaujímavý bol aj prezentovaný výskum na problematické miesta matematiky očami psychológov.
23. 10. 2015
Tento deň prebiehali v piatich blokoch dielne a prezentácie. Dopoludnia trvala pracovná časť programu od 8.00 hod. do 11.50 hod. 
Zúčastnila som sa na týchto vystúpeniach:
Plíšková: Slovní úlohy – jak na ně aneb jak to učím já
Řídka, Tomandlová: Výsledky PZ 2014, rozbor problematických úloh
Tůmová: Představivost a míra v geometrii
Popoludní trvala pracovná časť programu od 14.00 hod. do 17.00 hod.
Perný: Tvorba prostředí pro rozvoj geometrické představivosti žáků
Aktívne vystúpenie s kolegyňami Mgr. Košinárovou a Dr. Polgáryovou s príspevkom Vybrané úlohy T9-2005 až T9-2015 pre žiakov 9. ročníka ZŠ v kontexte iŠVP a e-Testu.
Blažková: Matematicky nadaní žáci s poruchami učení
24. 10. 2015
Pracovná časť programu trvala od 8.15 hod. do 12.00 hod.
Zazneli tri plenárne prednášky, po ktorých nasledovala diskusia:
Brebera David - Collatzova hypotéza 
Janík Tomáš - K možnostem využití mezinárodních srovnávacích výzkumů matematického vzdělávání 
Zíka Jiří - Analýza pilotáže přijímacích zkoušek z matematiky na střední školy
Z medzinárodných porovnávacích výskumov boli pre učiteľov  odporúčané videonahrávky spolu s ich analýzou. Riaditeľ CERMATu sa venoval analýze pilotného testovania prijímacích skúšok z matematiky na stredné školy a možnosti centrálneho zavedenia  týchto skúšok.

5. Odporúčané závery:
Spolupráca a výmena skúseností s pracovníkmi organizácií, ktorí riešia obdobnú problematiku ako NÚCEM.

6. Prehľad prinesenej dokumentácie a miesto jej uloženia:
CD Manipulativní činnosti a modelování rozvíjející matematickou gramotnost
Testy na prijímacie skúšky z českého jazyka a literatúry 9
Riešené úlohy o pohybe - ukážka
Miesto uloženia: miestnosť č. 312

7. Osobitne vyhotovený očakávaný prínos ZPC:
Riešenie odbornej problematiky z pohľadu zúčastnených strán (učitelia, výskumníci z VŠ, odborníci z obdobných organizácií. Získanie poznatkov, informácií a kontaktov, ktoré môžeme využiť pri našej práci.

8. Spôsob zverejnenia výsledkov ZPC, prenos získaných informácií
O zisteniach budeme informovať kolegov v oddelení. Príspevok, s ktorým sme vystúpili, bude zverejnený v zborníku.

Svojím podpisom súhlasím so zverejnením správy na internete.

Správu vypracovala: RNDr. Viera Ringlerová, PhD.

Dátum: 27. 10. 2015

Správu schválil: RNDr. Miroslav Repovský